تورکیه جمهوریتی جمهوررئیسی رجب طیب ایردوغان, اوروپا بیرلیگی نینگ, دوچ کیلیب قالگن ستراتیژیک یمان لیک دن زود لیک بیلن قوتیلیشی کیره ک ایکن لیگی نی بیلدیردی.
ایردوغان, خلق ارا عالی بیلیم یورت لری کینگشی و آقدینگیز عالی بیلیم یورتی تامانیدن انتالیا ده بولیب اوتگن شرقی اورته ییر دینگیزی ورکشاپی گه ویدیویی بیر پیام بیلن اشتراک ایتدی.
جمهوررئیس ایردوغان اوشبو پیامیده, "اوروپا بیرلیگی نینگ, دوچ کیلیب قالگن ستراتیژیک یمان لیک دن زود لیک بیلن قوتیلیب, روم رهبریتی و یونان تامانیدن شرقی اورته ییر دینگیزی ده بیر آلت اوله راق استفاده ایتیلیشی گه اجازت بیرمس لیگی کیره ک" دییه قید ایتدی.
بیرلیک دیب قبرس تورک لری و تورکیه گه قرشی بوندن آرتیق حق سیزلیک قیلینمس لیگی کیره ک ایکن لیگی نی بیلدیرگن جمهوررئیس ایردوغان, اوز سوز لری نی, "شرقی اورته ییر دینگیزی گه قیرغاقداش بولگن منطقه اولکه لری و قبرس تورک لری نی قمره گن بیر کنفرانس ترتیب له نیشی بوییچه طلبی میز حاضرگی کونده هم دوام ایتماقده.  مخاطب لری میز دن تورکیه نینگ اوشبو طلبی گه مثبت جواب قیتریشی نی کوتماقده میز.  یونان داخل, اورته ییر دینگیزی ده گی قوشنی لری میز بولگن برچه اولکه لر نی اوشبو مسئله نی (اورته ییر دینگیزی) بیر تامانلمه اوله راق بهالنتیرمس لیککه چقیره من.  یخشی نیتلی, صمیمی و عقللی بیر شکلده حرکت ایتیلیشی تقدیرده, همه نینگ منفعتی گه اویغون بیر ییچیم یولی تاپشیشی میز نینگ ممکن ایکن لیگی گه ایشانماقده من" شکلیده دوام ایتتیردی.
عینی دمده ایردوغان, تورکیه کبی اورته ییر دینگیزی گه اینگ اوزون قیرغاغی بولگن بیر اولکه نینگ چیتله نیشی نینگ ممکن ایمس لیگی نی هم معلوم قیلدی.
جمهوررئیس ایردوغان, "اولکه میز نینگ, انتالیا قیرغاق لری بیلن محدود قیلیب قویلیشی بوییچه بیر پلان نی قبول قیلیشی میز نینگ ممکن ایمس لیگی نی انیق بیلدیردی.  کیمسه نینگ حقی نی پایمال قیلیش نیتی گه ایگه ایمس میز.  حق لری میز نی پایمال قیلماقچی بولگن قراقچی ذهنیت گه قرشی کوره شماقده میز.  اولکه میز, شرقی اورته ییر دینگیزی مسئله سی ده بحران ایمس, بلکه تینچلیک, اوز ارا همکارلیک, حقانیت و عدالت گه طرفدارلیک بیلدیرماقده" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
